Diari Oficial de la Generalitat Valenciana


Sumari del DOGV 5499, del 26-04-2007 (2007/4646)

Acord de la Comissió Territorial d'Urbanisme de València, de 28 de febrer de 2007, relatiu a la modificació puntual núm. 5 del Pla general de Carcaixent.
---------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4646


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * pla d'urbanisme

En relació amb l'expedient remés per l'Ajuntament de Carcaixent referit a la modificació puntual núm. 5 del Pla general d'aquest municipi, aprovat definitivament per la Comissió Territorial d'Urbanisme el 28 de maig de 1998, s'informa el següent:  
Antecedents  
1. Tramitació municipal  
Tant la modificació puntual del Pla general del municipi de Carcaixent, com el corresponent estudi d'impacte ambiental, es va sotmetre a informació pública mitjançant un acord del Ple de l'Ajuntament en sessió celebrada el dia 31 de juliol de 2003.   
El secretari general de l'Ajuntament fa constar que, durant el pertinent període d'exposició pública, tant de la modificació puntual com de l'estudi d'impacte ambiental, no s'ha presentat cap al·legació, i s'ha publicat l'anunci en el DOGV núm. 4.574, de 27 d'agost de 2003, en el diari Levante de 14 d'agost de 2003 i, així mateix, en el tauler d'anuncis de l'Ajuntament.   
L'aprovació provisional de l'instrument referenciat es va acordar, per unanimitat de membres presents, en sessió plenària celebrada el dia 30 d'octubre de 2003, i es va acordar així mateix traslladar l'expedient complet a la conselleria competent en matèria d'urbanisme, a fi que l'aprovara definitivament.  
2. Documentació aportada  
El projecte consta d'un document de memòria relatiu a la justificació de la modificació, que quedarà incorporada com a annex a la memòria del Pla general d'ordenació urbana del municipi de Carcaixent, una memòria normativa en què s'especifica que l'obtenció de sòl per a la implantació de l'element de la xarxa primària local d'infraestructures (RPLI), es realitzarà mitjançant el sistema d'expropiació de terrenys, d'acord amb el conveni subscrit entre l'Ajuntament de Carcaixent i l'Associació de la Comunitat de Propietaris denominada Urbanització els Amics, que s'acompanya a aquesta memòria, com també els plànols d'informació i ordenació. Aquesta documentació ha sigut firmada per tècnic redactor arquitecte.  
3. Objecte i justificació  
La modificació puntual es proposa amb la finalitat de realitzar una reserva de sòl dotacional a fi de permetre la implantació d'un element de la xarxa primària local d'infraestructures (RPLI) a sòl no urbanitzable comú, integrat en el desenvolupament urbanístic del sector del sòl urbà els Amics.  
La modificació no suposa canvi en la classificació del sòl, que continua sent sòl no urbanitzable comú.  
4. Tramitació autonòmica  
Durant la tramitació de l'expedient, l'Ajuntament ha sol·licitat l'emissió de la preceptiva declaració d'impacte ambiental, d'acord amb el que establix la Llei 6/1994, reguladora de l'activitat urbanística de la Comunitat Valenciana (d'ara endavant LRAU), Llei 2/1989, de 3 de març, d'impacte ambiental i, Decret 162/90 de 15 d'octubre de desenvolupament d'aquesta   
5. Informes rebuts  
En data 21 de desembre de 2006 ha entrat en aquests serveis territorials l'informe de l'Àrea d'Avaluació Ambiental en què es manifesta el següent:   
" En la present modificació, segons consta en l'estudi d'impacte ambiental remés, no es preveu la realització d'una modificació en la classificació, ni en la requalificació del sòl, mantenint-se com a no urbanitzable, i ha de considerar-se el que a continuació s'indica:  
- La present modificació no estarà sotmesa a avaluació d'impacte ambiental sempre que la normativa vigent en el municipi així ho permeta, és a dir, es permeta aquest ús dotacional a sòl no urbanitzable.   
Paral·lelament, quant a l'estació depuradora d'aigües residuals (EDAR) que es projecta construir, amb una equivalència relativa a 228 habitants, tal com consta en l'estudi d'impacte ambiental remés, no es trobaria sotmesa a avaluació d'impacte ambiental; ja que no s'ha recollit en cap dels supòsits que contempla el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març d'impacte ambiental. "  
6. Planejament vigent  
El municipi de Carcaixent compta, com a instrument de planejament, amb el document de PGOU, aprovat definitivament per la Comissió Territorial d'Urbanisme en data 28 de maig de 1998.  
En l'art. 109.4 de les normes urbanístiques del PGOU s'estableix, per a la Urbanització els Amics, que es classifica com a sòl urbà, la previsió d'implantar un sistema de clavegueram i depuració d'aigües residuals a través d'un pla especial de sanejament; responent, aquesta classificació, a la necessitat d'incorporar el model territorial, l'àrea consolidada i parcialment executada del Pla parcial els Amics, aprovat definitivament el 23 de desembre del 1978, a fi d'incorporar-lo al procés d'urbanització.  
A fi de definir les respectives obligacions urbanístiques i econòmiques de les parts, de manera que la implantació dels serveis urbanístics citats anteriorment quedaren completament assegurats, la Comunitat de Propietaris els Amics i l'Ajuntament de Carcaixent van subscriure un conveni urbanístic, aprovat definitivament pel Ple de l'Ajuntament el 26 de març de 2002, i publicat en el BOP núm. 281 de 26 de novembre de 2002.  
Basant-se en l'esmentat conveni, l'Ajuntament de Carcaixent es compromet a la redacció dels projectes que siguen necessaris per a urbanitzar la zona en qüestió, i s'ha redactat ja el projecte d'urbanització que, entre altres aspectes, suposa la construcció d'una EDAR, ocupant una parcel·la de sòl no urbanitzable comú.   
SET. La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Valoració global  
L'expedient es troba complet, i no és necessària com mostra l'informe de l'Àrea d'avaluació ambiental, la declaració d'impacte ambiental.   
Així mateix es constata que l'ús dotacional pretés sí que està previst en el Pla general de Carcaixent, concretament en l'article 136, en el qual es preveuen les obres i instal·lacions requerides per les infraestructures i els serveis públics estatals, autonòmics o locals que necessiten localitzar-se a sòl no urbanitzable.   
La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).   
D'acord amb la memòria aportada, la justificació de la modificació puntual està donada amb la finalitat de legitimar les previsions del projecte d'urbanització de la Urbanització els Amics, pel que fa a la implantació de l'EDAR, instal·lació que no estava prevista en el PGOU, per la qual cosa, és aplicable l'art. 137.1 del RPU que assenyala que les adaptacions de detall en l'execució material de les obres del projecte d'urbanització, que suposen alterar les determinacions sobre ordenació o règim del sòl, s'han de tramitar per la via modificació del planejament.  
Tal com recull la referida memòria, la modificació puntual no suposa canvi en la classificació del sòl, que continua sent sòl no urbanitzable comú; a més, tampoc suposa augment de l'aprofitament lucratiu privat d'algun terreny, ni disminueix les zones verdes o espais lliures previstos en el pla que es modifica, sinó que, els augmenta. La modificació puntual tampoc legalitza actuacions urbanístiques irregulars.  
Òrgan competent  
La Comissió Territorial d'Urbanisme, a proposta de la directora general d'Ordenació del Territori és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'art. 39, per remissió de l'article 55.1 de la Llei reguladora de l'activitat urbanística, en relació amb l'art. 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda aprovar definitivament la modificació núm. 5 del PG de Carcaixent.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 estableix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada."  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.